b'\n_START_ARTICLE_\nAl-Kud\xc5\xbeandi\n_START_SECTION_\n\xc5\xbdivljenje in delo\n_START_PARAGRAPH_\nAl-Kud\xc5\xbeandi je pomagal zgraditi observatorij v Raju blizu Teherana._NEWLINE_Nekaj podatkov o njegovem \xc5\xbeivljenju je znanih iz njegovih ohranjenih del in at-Tusijevih tolma\xc4\x8dev. Iz at-Tusijevih tolma\xc4\x8dev je razvidno da je bil al-Kud\xc5\xbeandi vodja enega od mongolskih rodov v pokrajini Kud\xc5\xbeand in je verjetno moral biti plemi\xc4\x8d._NEWLINE_Al-Kud\xc5\xbeandi je delal pod pokroviteljstvom buvajhidskih amirjev. Na observatoriju v Raju je leta 994 zgradil prvi veliki zidni sekstant. Za epoho 994,0 je dolo\xc4\x8dil nagib vrtilne osi Zemlje z vrednostjo 23\xc2\xb0 32\' 19" (23,53\xc2\xb0)._NEWLINE_Fermatov veliki izrek so dokazali za razli\xc4\x8dne posebne eksponente n, splo\xc5\xa1ni primer pa se je izmikal. Posebni primer za Fermatov veliki izrek za n = 3 je prvi navedel al-Kud\xc5\xbeandi, vendar je bil njegov poskus dokaza nepravilen._NEWLINE_Verjetno je odkril sinusni izrek, ni pa \xc4\x8disto natan\xc4\x8dno znano kdo ga je odkril prvi - on, Abu Nasr Mansur ali Abul Vefa.'